Natten til fredag blev to litauiske mænd anholdt af en hundepatrulje i Støvring, som stod og ventede på, at de skulle vende tilbage til deres bil med tyvekoster.

Beboere i området spottede to mænd ved Tranebærvej i Støvring, som bar rundt på nogle tasker. Da politiet ankommer finder patruljen frem til en hvid kassevogn med tyvekoster - men mændene er væk. Derfor beslutter patruljen sig for at vente ved bilen. Det viste sig at give gevinst. Kort tid efter kom to litauiske mænd tilbage til bilen, hvor de blev anholdt.